title: Odluka Vijeća (EU) 2018/1031 od 13. srpnja 2018. o potpisivanju, u ime Unije, Sporazuma o statusu između Europske unije i Republike Albanije o djelovanjima koja provodi Agencija za europsku graničnu i obalnu stražu u Republici Albaniji

text:
               23.7.2018

               HR

               Službeni list Europske unije

               L 185/6

         ODLUKA VIJEĆA (EU) 2018/1031
   od 13. srpnja 2018.
   o potpisivanju, u ime Unije, Sporazuma o statusu između Europske unije i Republike Albanije o djelovanjima koja provodi Agencija za europsku graničnu i obalnu stražu u Republici Albaniji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točke (b) i (d) i članak 79. stavak 2. točku (c) u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               U skladu s člankom 54. stavkom 4. Uredbe (EU) 2016/1624 Europskog parlamenta i Vijeća (1) u slučajevima kada je predviđeno raspoređivanje timova europske granične i obalne straže u trećoj zemlji u djelovanjima u kojima će članovi tima imati izvršne ovlasti, ili kada se to zahtijeva za druga djelovanja u trećim zemljama, Unija treba sklopiti sporazum o statusu s dotičnom trećom zemljom.

               (2)

               Vijeće je 16. listopada 2017. ovlastilo Komisiju za otvaranje pregovora s Republikom Albanijom o sporazumu o statusu o djelovanjima koja provodi Agencija za europsku graničnu i obalnu stražu u Republici Albaniji („Sporazum”).

               (3)

               Pregovori o Sporazumu otvoreni su 13. prosinca 2017. te su uspješno završeni parafiranjem Sporazuma 12. veljače 2018.

               (4)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (2); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (5)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (3); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (6)

               U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje. S obzirom na to da ova Odluka predstavlja daljnji razvoj schengenske pravne stečevine, Danska, u skladu s člankom 4. navedenog protokola, u roku od šest mjeseci nakon što Vijeće odluči o ovoj Odluci odlučuje hoće li je provesti u svojem nacionalnom pravu.

               (7)

               Sporazum bi trebalo potpisati, a tekst zajedničke izjave u pogledu Islanda, Norveške, Švicarske i Lihtenštajna priložene ovoj Odluci trebalo bi odobriti,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Sporazuma o statusu između Europske unije i Republike Albanije o djelovanjima koja provodi Agencija za europsku graničnu i obalnu stražu u Republici Albaniji („Sporazum”), podložno sklapanju navedenog sporazuma (4).
   Članak 2.
   Tekst zajedničke izjave priložene ovoj Odluci odobrava se u ime Unije.
   Članak 3.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 13. srpnja 2018.

            Za Vijeće

            Predsjednik

         H. LÖGER

      (1)  Uredba (EU) 2016/1624 Europskog parlamenta i Vijeća od 14. rujna 2016. o europskoj graničnoj i obalnoj straži i o izmjeni Uredbe (EU) 2016/399 Europskog parlamenta i Vijeća te o stavljanju izvan snage Uredbe (EZ) br. 863/2007 Europskog parlamenta i Vijeća, Uredbe Vijeća (EZ) br. 2007/2004 i Odluke Vijeća 2005/267/EZ (SL L 251, 16.9.2016., str. 1.).

      (2)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (3)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

      (4)  Tekst Sporazuma objavit će se zajedno s odlukom o njegovu sklapanju.

      PRILOG

         ZAJEDNIČKA IZJAVA U POGLEDU ISLANDA, NORVEŠKE, ŠVICARSKE I LIHTENŠTAJNA

      Ugovorne stranke primaju na znanje bliski odnos između Europske unije i Norveške, Islanda, Švicarske i Lihtenštajna, posebno na temelju sporazumâ od 18. svibnja 1999. i 26. listopada 2004. o pridruživanju navedenih zemalja provedbi, primjeni i razvoju schengenske pravne stečevine.
      U takvim je okolnostima poželjno da tijela Norveške, Islanda, Švicarske i Lihtenštajna, s jedne strane, i Republika Albanija, s druge strane, bez odgode sklope bilateralne sporazume o djelovanjima koja provodi Agencija za europsku graničnu i obalnu stražu u Republici Albaniji pod uvjetima koji su slični onima iz ovog Sporazuma.


title: Odluka Vijeća (EU) 2018/1034 od 16. srpnja 2018. o stajalištu koje treba zauzeti u ime Europske unije u okviru Zajedničkog odbora osnovanog Ugovorom o međunarodnom povremenom prijevozu putnika običnim i putničkim autobusima (Interbus ugovor) u pogledu nacrta Odluke br. x/xxxx tog odbora (Tekst značajan za EGP.)

text:
               23.7.2018

               HR

               Službeni list Europske unije

               L 185/16

         ODLUKA VIJEĆA (EU) 2018/1034
   od 16. srpnja 2018.
   o stajalištu koje treba zauzeti u ime Europske unije u okviru Zajedničkog odbora osnovanog Ugovorom o međunarodnom povremenom prijevozu putnika običnim i putničkim autobusima (Interbus ugovor) u pogledu nacrta Odluke br. x/xxxx tog odbora
   (Tekst značajan za EGP)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Unija je Odlukom Vijeća od 3. listopada 2002. (1) sklopila Ugovor o međunarodnom povremenom prijevozu putnika običnim i putničkim autobusima („Interbus ugovor”) (2) („Ugovor”), koji je stupio je na snagu 1. siječnja 2003. (3)

               (2)

               U skladu s člankom 24. stavkom 2. točkom (b) Ugovora Zajednički odbor osnovan člankom 23. Ugovora („Zajednički odbor”) mijenja ili prilagođava kontrolne dokumente i druge obrasce dokumenata utvrđene u prilozima Ugovoru. Kako bi se uključile buduće mjere koje se poduzimaju u okviru Unije te u skladu s člankom 24. stavkom 2. točkom (c) Ugovora, Zajednički odbor mijenja ili prilagođava Prilog 1. u pogledu uvjetâ za prijevoznike u cestovnom prijevozu putnika kao i Prilog 2. u vezi s tehničkim standardima koji se primjenjuju na obične i putničke autobuse. U skladu s člankom 24. stavkom 2. točkom (e) Ugovora Zajednički odbor mijenja ili prilagođava i zahtjeve koji se odnose na socijalne odredbe.

               (3)

               Posljednjim ažuriranjem zakonodavstva Unije u Ugovoru, uvedenim Odlukom br. 1/2011 Zajedničkog odbora (4), u obzir su uzeti akti Unije doneseni do kraja 2009.

               (4)

               Zajednički odbor tijekom svojih sastanaka u 2018. treba donijeti odluku Zajedničkog odbora o ažuriranju Ugovora u skladu sa zakonodavnim i tehničkim napretkom.

               (5)

               Odlukom Vijeća (EU) 2016/1146 (5) utvrđeno je stajalište Europske unije o nacrtu odluke Zajedničkog odbora uzimajući u obzir akte Unije donesene do kraja 2015.

               (6)

               Tijekom pregovora s drugim ugovornim strankama (6) Ugovora postalo je jasno da je u tekst koji je odobrilo Vijeće potrebno unijeti pojedine izmjene. Te su se izmjene posebno odnosile na odnos između pravila Unije o pametnim tahografima i Europskog sporazuma o radu posada vozila koje sudjeluju u međunarodnom cestovnom prometu (AETR) („Sporazum AETR”) te, s obzirom na situaciju u pojedinim ugovornim strankama Interbus ugovora, na prijelazno razdoblje za iznose odštete utvrđene u članku 7. Uredbe (EU) br. 181/2011 Europskog parlamenta i Vijeća (7).

               (7)

               Primjereno je staviti izvan snage Odluku Vijeća (EU) 2016/1146 i utvrditi novo stajalište koje treba zauzeti u ime Unije u okviru Zajedničkog odbora tijekom njegovih sastanaka u 2018. jer će odluka koju treba donijeti taj odbor biti obvezujuća za Uniju.

               (8)

               Stajalište Unije na sastancima Zajedničkog odbora od 2018. trebalo bi se stoga temeljiti na priloženom nacrtu odluke,

         DONIJELO JE OVU ODLUKU:
   Članak 1.
   Stajalište koje treba zauzeti u ime Unije tijekom sastanaka Zajedničkog odbora osnovanog člankom 23. Ugovora o međunarodnom povremenom prijevozu putnika običnim i putničkim autobusima (Interbus ugovor) temelji se na nacrtu odluke Zajedničkog odbora priloženom ovoj Odluci.
   Članak 2.
   Odluka Vijeća (EU) 2016/1146 stavlja se izvan snage.
   Članak 3.
   Ova Odluka i odluka Zajedničkog odbora objavljuju se u Službenom listu Europske unije.
   Članak 4.
   Ova je Odluka stupa na snagu na dan donošenja..

      Sastavljeno u Bruxellesu 16. srpnja 2018.

            Za Vijeće

            Predsjednica

         J. BOGNER-STRAUSS

      (1)  Odluka Vijeća 2002/917/EZ od 3. listopada 2002. o sklapanju Ugovora o međunarodnom povremenom prijevozu putnika običnim i putničkim autobusima Interbus (SL L 321, 26.11.2002., str. 11.).

      (2)  SL L 321, 26.11.2002., str. 13.

      (3)  Obavijest o stupanju na snagu Ugovora o međunarodnom povremenom prijevozu putnika običnim i putničkim autobusima Interbus (SL L 321, 26.11.2002., str. 44.).

      (4)  Odluka br. 1/2011 Zajedničkog odbora osnovanog Ugovorom o međunarodnom povremenom prijevozu putnika običnim i putničkim autobusima Interbus od 11. studenoga 2011. o donošenju poslovnika i prilagodbi Priloga 1. Ugovoru u pogledu uvjetâ za prijevoznike u cestovnom prometu putnika, Priloga 2. Ugovoru u vezi s tehničkim standardima koji se primjenjuju na obične i putničke autobuse te zahtjeva koji se odnose na socijalne odredbe iz članka 8. Ugovora (SL L 8, 12.1.2012., str. 38.).

      (5)  Odluka Vijeća (EU) 2016/1146 od 27. lipnja 2016. o stajalištu koje treba zauzeti u ime Europske unije u okviru Zajedničkog odbora osnovanog Ugovorom o međunarodnom povremenom prijevozu putnika običnim i putničkim autobusima (Interbus ugovor) u pogledu nacrta Odluke br. 1/2016 tog odbora (SL L 189, 14.7.2016., str. 48.).

      (6)  Ugovorne su stranke Interbus ugovora Europska unija, Republika Albanija, Bosna i Hercegovina, Crna Gora, bivša jugoslavenska republika Makedonija, Republika Moldova, Republika Turska i Ukrajina.

      (7)  Uredba (EU) br. 181/2011 Europskog parlamenta i Vijeća od 16. veljače 2011. o pravima putnika u autobusnom prijevozu i izmjeni Uredbe (EZ) br. 2006/2004 (SL L 55, 28.2.2011., str. 1.).

      NACRT
      ODLUKA br. x/xxxx (1) ZAJEDNIČKOG ODBORA OSNOVANOG UGOVOROM O MEĐUNARODNOM POVREMENOM PRIJEVOZU PUTNIKA OBIČNIM I PUTNIČKIM AUTOBUSIMA (INTERBUS UGOVOR)
      od [DODATI DATUM]
      o prilagodbi članka 8. Ugovora i priloga 1., 2., 3. i 5. Ugovoru, prilagodbi „obrasca izjave koju trebaju podnijeti ugovorne stranke Interbus ugovora u vezi s člankom 4. i Prilogom 1.”, uvođenju „obrasca izjave ugovornih stranaka Interbus ugovora u vezi s člankom 7. Uredbe (EU) br. 181/2011” i stavljanju izvan snage Preporuke br. 1/2011 Zajedničkog odbora
      ZAJEDNIČKI ODBOR,
      uzimajući u obzir Ugovor o međunarodnom povremenom prijevozu putnika običnim i putničkim autobusima (Interbus ugovor) (2), kako je ažuriran Odlukom Zajedničkog odbora br. 1/2011 (3), a posebno članak 24. Ugovora,
      budući da:

                  (1)

                  Člankom 23. Interbus ugovora („Ugovor”) osnovan je Zajednički odbor kako bi se olakšala provedba Ugovora („Zajednički odbor”).

                  (2)

                  U skladu s člankom 24. stavkom 2. točkom (b) Ugovora Zajednički odbor mijenja ili prilagođava kontrolne dokumente i druge obrasce dokumenata utvrđene u prilozima Ugovoru. Kako bi se uključile buduće mjere koje se poduzimaju u okviru Unije te u skladu s člankom 24. stavkom 2. točkom (c) Ugovora, Zajednički odbor mijenja ili prilagođava priloge u vezi s tehničkim standardima koji se primjenjuju na obične i putničke autobuse, kao i Prilog 1. u pogledu uvjetâ za prijevoznike u cestovnom prijevozu putnika. U skladu s člankom 24. stavkom 2. točkom (e) Ugovora Zajednički odbor mijenja ili prilagođava i zahtjeve koji se odnose na socijalne odredbe. U tu bi svrhu Zajednički odbor trebao djelovati kada je Ugovor potrebno ažurirati kako bi se uzeo u obzir tehnički i zakonodavni napredak.

                  (3)

                  Posljednjim ažuriranjem zakonodavstva Unije u Ugovoru, uvedenim Odlukom br. 1/2011 Zajedničkog odbora, u obzir su uzeti akti Unije doneseni do kraja 2009. Sada je primjereno uključiti nove mjere koje je od tada donijela Unija.

                  (4)

                  U Preporuci br. 1/2011 Zajedničkog odbora (4) utvrđeno je tehničko izvješće koje se koristi za preglede običnih i putničkih autobusa na cesti. Preporuka je zastarjela i stoga bi je trebalo staviti izvan snage,

            DONIO JE OVU ODLUKU:
      Članak 1.
      Zahtjevi koji se odnose na socijalne odredbe iz članka 8. Ugovora, uvjeti za prijevoznike u cestovnom putničkom prijevozu iz Priloga 1. Ugovoru, tehnički standardi koji se primjenjuju na obične i putničke autobuse iz Priloga 2. Ugovoru, obrazac kontrolnog dokumenta za povremeni prijevoz za koji nije potrebna dopusnica iz Priloga 3. Ugovoru i obrazac dopusnice za neliberalizirane povremene prijevoze iz Priloga 5. Ugovoru prilagođavaju se u skladu s prilogom ovoj Odluci. „Obrazac izjave koju trebaju podnijeti ugovorne stranke Interbus ugovora u vezi s člankom 4. i Prilogom 1.” također se prilagođava se u skladu s prilogom ovoj Odluci. Osim toga, „obrazac izjave ugovornih stranaka Interbus ugovora u vezi s člankom 7. Uredbe (EU) br. 181/2011” dodaje se Ugovoru.
      Članak 2.
      1.   Tekst koji je priložen Interbus ugovoru, odnosno „Obrazac izjave koju trebaju podnijeti ugovorne stranke Interbus ugovora u vezi s člankom 4. i Prilogom 1.” prilagođava se i premješta u novi Prilog 6. Interbus ugovoru.
      2.   Interbus ugovoru dodaje se sljedeći novi prilog:
      „
            PRILOG 6.

               Obrasci izjava koje trebaju podnijeti ugovorne strane Interbus ugovora

               Uvjeti za prijevoznike u cestovnom putničkom prijevozu

            IZJAVA … (naziv ugovorne stranke) U VEZI S ČLANKOM 4. I PRILOGOM 1.
            Četiri uvjeta utvrđena u poglavlju I. Uredbe (EZ) br. 1071/2009 Europskog parlamenta i Vijeća od 21. listopada 2009. o uspostavljanju zajedničkih pravila koja se tiču uvjeta za obavljanje djelatnosti cestovnog prijevoznika te stavljanju izvan snage Direktive Vijeća 96/26/EZ (SL L 300, 14.11.2009., str. 51.):

                        (a)

                        uvedena su u nacionalno zakonodavstvo do
                        … (upućivanje na pravni akt);

                        (b)

                        bit će uvedena nacionalno zakonodavstvo
                        … (datum).

               Obrazac izjave ugovornih stranaka Interbus ugovora u vezi s člankom 7. Uredbe (EU) br. 181/2011 Europskog parlamenta i Vijeća od 16. veljače 2011. o pravima putnika u autobusnom prijevozu i izmjeni Uredbe (EZ) br. 2006/2004 (SL L 55, 28.2.2011., str. 1.)

            (koju treba podnijeti u roku od dva mjeseca nakon donošenja Odluke br. x/xxxx Zajedničkog odbora osnovanog Interbus ugovorom)
            IZJAVA … (naziv ugovorne stranke)

                        1.

                        U vezi s člankom 7. Uredbe (EU) br. 181/2011, u postojećem nacionalnom zakonodavstvu podnositelja izjave utvrđene su sljedeće najveće granice odštete za smrt, uključujući opravdane pogrebne troškove, ili za osobnu povredu kao i za gubitak ili oštećenje prtljage radi nesreća koje se dogode pri upotrebi običnog ili putničkog autobusa, u iznosu ne nižem od:

                                    —

                                    EUR … (ili protuvrijednost u nacionalnoj valuti) za putnika;

                                    —

                                    EUR … (ili protuvrijednost u nacionalnoj valuti) za svaki komad prtljage.

                        2.

                        Predviđa li se važećim nacionalnim zakonodavstvom podnositelja izjave, u slučaju oštećenja invalidskih kolica, druge opreme za kretanje ili pomoćnih uređaja, iznos odštete koji je jednak trošku zamjene ili popravka izgubljene ili oštećene opreme?
                        DA ☐ NE ☐

                        3.

                        Predviđeno je da će podnositelj izjave financijske iznose utvrđene u članku 7. stavku 2. Uredbe (EU) br. 181/2011 kao i odštetu u slučaju oštećenja invalidskih kolica, druge opreme za kretanje ili pomoćnih uređaja prilagoditi zahtjevima Uredbe do … (datum, najkasnije tri godine od stupanja na snagu Odluke br. x/xxxx Zajedničkog odbora u skladu s Interbus ugovorom ili, ovisno o slučaju, najkasnije tri godine od datuma kada nova ugovorna stranka ratificira Interbus ugovor).

                  ”.
      Članak 3.
      Preporuka br. 1/2011 Zajedničkog odbora stavlja se izvan snage.
      Članak 4.
      Ova Odluka stupa na snagu na dan donošenja.

         Sastavljeno u Bruxellesu, [DODATI DATUM].

               Za Zajednički odbor

               Predsjednik

               Tajnik

         (1)  Broj i godina predstojeće odluke Zajedničkog odbora navedeni su u obliku „x/xxxx”. Prethodna oznaka bila je „1/2016”.

         (2)  SL L 321, 26.11.2002., str. 13.

         (3)  Odluka br. 1/2011 Zajedničkog odbora osnovanog Ugovorom o međunarodnom povremenom prijevozu putnika običnim i putničkim autobusima Interbus od 11. studenoga 2011. o donošenju poslovnika i prilagodbi Priloga 1. Ugovoru u pogledu uvjetâ za prijevoznike u cestovnom prometu putnika, Priloga 2. Ugovoru u vezi s tehničkim standardima koji se primjenjuju na obične i putničke autobuse te zahtjeva koji se odnose na socijalne odredbe iz članka 8. Ugovora (2012/25/EU) (SL L 8, 12.1.2012., str. 38.).

         (4)  Preporuka br. 1/2011 Zajedničkog odbora osnovanog Ugovorom o međunarodnom povremenom prijevozu putnika običnim i putničkim autobusima Interbus od 11. studenoga 2011. o korištenju tehničkog izvješća za obične i putničke autobuse s ciljem olakšanja praćenja odredaba članaka 1. i 2. Priloga 2. Ugovoru (SL L 8, 12.1.2012., str. 46.).

      PRILOG

         Prilagodba članka 8. u pogledu socijalnih odredaba, Priloga 1. u pogledu uvjetâ za prijevoznike u cestovnom prijevozu putnika, Priloga 2. u pogledu tehničkih standarda koji se primjenjuju na obične i putničke autobuse, Priloga 3. u pogledu obrasca kontrolnog dokumenta za povremeni prijevoz za koji nije potrebna dopusnica i Priloga 5. u pogledu obrasca dopusnice za neliberalizirani povremeni prijevoz, prilagodba „obrasca izjave koju trebaju podnijeti ugovorne stranke Interbus ugovora u vezi s člankom 4. i Prilogom 1.” te uvođenje „obrasca izjave ugovornih stranaka Interbus ugovora u vezi s člankom 7. Uredbe (EU) br. 181/2011” (1)

                  1.

                  U članku 8. Ugovora, popis akata Unije mijenja se kako slijedi:

                              (a)

                              upućivanje na Uredbu Vijeća (EEZ) br. 3821/85 zamjenjuje se sljedećim:

                                          „—

                                          Uredba Vijeća (EEZ) br. 3821/85 od 20. prosinca 1985. o tahografu u cestovnom prometu (SL L 370, 31.12.1985., str. 8.), kako je zadnje izmijenjena Uredbom Komisije (EU) br. 1161/2014 od 30. listopada 2014. (SL L 311, 31.10.2014., str. 19.), koja se primjenjuje do početka primjene Uredbe (EU) br. 165/2014 Europskog parlamenta i Vijeća od 4. veljače 2014. (SL L 60, 28.2.2014., str. 1.).

                                    Umjesto Uredbe (EEZ) br. 3821/85 mogu se primjenjivati jednakovrijedna pravila utvrđena Sporazumom AETR, uključujući njegove protokole,”;

                              (b)

                              dodaje se sljedeći akt Unije:

                                          „—

                                          Uredba (EU) br. 165/2014 Europskog parlamenta i Vijeća od 4. veljače 2014. o tahografima u cestovnom prometu, stavljanju izvan snage Uredbe Vijeća (EEZ) br. 3821/85 o tahografu u cestovnom prometu i izmjeni Uredbe (EZ) br. 561/2006 Europskog parlamenta i Vijeća o usklađivanju određenog socijalnog zakonodavstva koje se odnosi na cestovni promet (SL L 60, 28.2.2014., str. 1.), koja se primjenjuje od datuma početka primjene provedbenih akata iz članka 46. te uredbe.

                                    Umjesto Uredbe (EU) br. 165/2014 mogu se primjenjivati primjenjiva pravila utvrđena Sporazumom AETR, uključujući njegove protokole, ne dovodeći u pitanje članak 13. Sporazuma AETR.”.

                  2.

                  U Prilogu 1. Ugovoru, popis akata Unije zamjenjuje se sljedećim:

                              „Uredba (EZ) br. 561/2006 Europskog parlamenta i Vijeća od 15. ožujka 2006. o usklađivanju određenog socijalnog zakonodavstva koje se odnosi na cestovni promet i o izmjeni uredbi Vijeća (EEZ) br. 3821/85 i (EZ) br. 2135/98 te o stavljanju izvan snage Uredbe Vijeća (EEZ) br. 3820/85 (SL L 102, 11.4.2006., str. 1.), kako je zadnje izmijenjena Uredbom (EU) br. 165/2014 Europskog parlamenta i Vijeća od 4. veljače 2014. (SL L 60, 28.2.2014., str. 1.);

                              Uredba (EZ) br. 1071/2009 Europskog parlamenta i Vijeća od 21. listopada 2009. o uspostavljanju zajedničkih pravila koja se tiču uvjeta za obavljanje djelatnosti cestovnog prijevoznika te stavljanju izvan snage Direktive Vijeća 96/26/EZ (SL L 300, 14.11.2009., str. 51.), kako je zadnje izmijenjena Uredbom Vijeća (EU) br. 517/2013 od 13. svibnja 2013. (SL L 158, 10.6.2013., str. 1.);

                              Uredba (EZ) br. 1073/2009 Europskog parlamenta i Vijeća od 21. listopada 2009. o zajedničkim pravilima za pristup međunarodnom tržištu usluga prijevoza običnim i turističkim autobusima i o izmjeni Uredbe (EZ) br. 561/2006 (SL L 300, 14.11.2009., str. 88.), kako je zadnje izmijenjena Uredbom Vijeća (EU) br. 517/2013 od 13. svibnja 2013. (SL L 158, 10.6.2013., str. 1.);

                              Uredba (EU) br. 181/2011 Europskog parlamenta i Vijeća od 16. veljače 2011. o pravima putnika u autobusnom prijevozu i izmjeni Uredbe (EZ) br. 2006/2004 (SL L 55, 28.2.2011., str. 1.).

                              Tijekom prijelaznog razdoblja do tri godine od dana donošenja Odluke Zajedničkog odbora br. x/xxxx, svaka ugovorna stranka osim Europske unije može odabrati da, umjesto članka 7. Uredbe (EU) br. 181/2011, primjenjuje svoje nacionalne odredbe na pitanja obuhvaćena tim člankom. Kako bi iskoristila navedeno prijelazno razdoblje, ugovorna stranka o tome mora obavijestiti tajništvo Zajedničkog odbora podnošenjem „obrasca izjave ugovornih stranaka Interbus ugovora u vezi s člankom 7. Uredbe (EU) br. 181/2011” koji je utvrđen u Prilogu 6., propisno ispunjenog i potpisanog, u roku od dva mjeseca od donošenja Odluke Zajedničkog odbora br. x/xxxx.”.

                  3.

                  Prilog 2. Ugovoru mijenja se kako slijedi:

                              (a)

                              Članak 1. mijenja se kako slijedi:

                                          i.

                                          točka (a) zamjenjuje se sljedećim:

                                                      „(a)

                                                      tehnički pregledi motornih vozila i njihovih prikolica:

                                                                  —

                                                                  Direktiva 2014/45/EU Europskog Parlamenta i Vijeća od 3. travnja 2014. o periodičnim tehničkim pregledima motornih vozila i njihovih priključnih vozila te stavljanju izvan snage Direktive 2009/40/EZ (SL L 127, 29.4.2014., str. 51.), koja se primjenjuje od 20. svibnja 2018.;

                                                                  —

                                                                  Direktiva 2014/47/EU Europskog parlamenta i Vijeća od 3. travnja 2014. o pregledima tehničke ispravnosti na cesti gospodarskih vozila koja prometuju u Uniji i stavljanju izvan snage Direktive 2000/30/EZ (SL L 127, 29.4.2014., str. 134.), koja se primjenjuje od 20. svibnja 2018.;”;

                                          ii.

                                          točka (c) zamjenjuje se sljedećim:

                                                      „(c)

                                                      najveće dopuštene dimenzije i mase:

                                                                  —

                                                                  Direktiva Vijeća 96/53/EZ od 25. srpnja 1996. o utvrđivanju najvećih dopuštenih dimenzija u unutarnjem i međunarodnom prometu te najveće dopuštene mase u međunarodnom prometu za određena cestovna vozila koja prometuju unutar Zajednice (SL L 235, 17.9.1996., str. 59.), kako je zadnje izmijenjena Direktivom (EU) 2015/719 Europskog parlamenta i Vijeća od 29. travnja 2015. (SL L 115, 6.5.2015., str. 1.);

                                                                  —

                                                                  Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) 2015/166 od 3. veljače 2015. (SL L 28, 4.2.2015., str. 3.);

                                                                  —

                                                                  Uredba Komisije (EU) br. 1230/2012 od 12. prosinca 2012. o provedbi Uredbe (EZ) br. 661/2009 Europskog parlamenta i Vijeća o zahtjevima za homologaciju tipa za mase i dimenzije vozila i njihovih prikolica te o izmjeni Direktive 2007/46/EZ Europskog parlamenta i Vijeća (SL L 353, 21.12.2012., str. 31.);”;

                                          iii.

                                          točka (d) zamjenjuje se sljedećim:

                                                      „(d)

                                                      tahografi u cestovnom prometu:

                                                                  —

                                                                  Uredba Vijeća (EEZ) br. 3821/85 od 20. prosinca 1985. o tahografu u cestovnom prometu (SL L 370, 31.12.1985., str. 8.), kako je zadnje izmijenjena Uredbom Komisije (EU) br. 1161/2014 od 30. listopada 2014. (SL L 311, 31.10.2014., str. 19.) ili jednakovrijednim pravilima utvrđenima Sporazumom AETR uključujući njegove protokole, koja se primjenjuje do stupanja na snagu Uredbe (EU) br. 165/2014 Europskog parlamenta i Vijeća od 4. veljače 2014. (SL L 60, 28.2.2014., str. 1.).

                                                            Umjesto Uredbe (EEZ) br. 3821/85 mogu se primjenjivati jednakovrijedna pravila iz Sporazuma AETR, uključujući njegove protokole.

                                                                  —

                                                                  Uredba (EU) br. 165/2014 Europskog parlamenta i Vijeća od 4. veljače 2014. o tahografima u cestovnom prometu, stavljanju izvan snage Uredbe Vijeća (EEZ) br. 3821/85 o tahografu u cestovnom prometu i izmjeni Uredbe (EZ) br. 561/2006 Europskog parlamenta i Vijeća o usklađivanju određenog socijalnog zakonodavstva koje se odnosi na cestovni promet (SL L 60, 28.2.2014., str. 1.), koja se primjenjuje od datuma početka primjene provedbenih akata iz članka 46. te uredbe.
                                                                  Umjesto Uredbe (EU) br. 165/2014 mogu se primjenjivati primjenjiva pravila utvrđena Sporazumom AETR, uključujući njegove protokole, ne dovodeći u pitanje članak 13. Sporazuma AETR.”.

                              (b)

                              Članak 2. mijenja se kako slijedi:

                                          i.

                                          naslovi i upućivanja između prvog stavka i tablice zamjenjuju se sljedećim:
                                          „Emisije ispušnih plinova:

                                                      —

                                                      Uredba (EZ) br. 715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila (SL L 171, 29.6.2007., str. 1.), kako je zadnje izmijenjena Uredbom Komisije (EU) br. 459/2012 od 29. svibnja 2012. (SL L 142, 1.6.2012., str. 16.);

                                                      —

                                                      Uredba (EZ) br. 595/2009 Europskog parlamenta i Vijeća od 18. lipnja 2009. o homologaciji motornih vozila i motora s obzirom na emisije iz teških vozila (Euro VI) i o pristupu informacijama za popravak i održavanje vozila i izmjenama Uredbe (EZ) br. 715/2007 i Direktive 2007/46/EZ i stavljanju izvan snage direktiva 80/1269/EEZ, 2005/55/EZ i 2005/78/EZ (SL L 188, 18.7.2009., str. 1.), kako je zadnje izmijenjena Uredbom Komisije (EU) br. 133/2014 od 31. siječnja 2014. (SL L 47, 18.2.2014., str. 1.);

                                                Emisije buke:

                                                      —

                                                      Direktiva Vijeća 70/157/EEZ od 6. veljače 1970. o usklađivanju zakonodavstava država članica u odnosu na dopuštenu razinu buke i ispušni sustav motornih vozila (SL L 42, 23.2.1970., str. 16.), kako je zadnje izmijenjena Direktivom Vijeća 2013/15/EU od 13. svibnja 2013. (SL L 158, 10.6.2013., str. 172.), koja se primjenjuje do 30. lipnja 2027. u skladu s člankom 14. Uredbe (EU) br. 540/2014 Europskog parlamenta i Vijeća od 16. travnja 2014.;

                                                      —

                                                      Uredba (EU) br. 540/2014 Europskog parlamenta i Vijeća od 16. travnja 2014. o razini buke motornih vozila i zamjenskih sustava za prigušivanje te o izmjeni Direktive 2007/46/EZ i stavljanju izvan snage Direktive 70/157/EEZ (SL L 158, 27.5.2014., str. 131.), koja se u skladu s člankom 15. te Uredbe primjenjuje od 1. srpnja 2016., 1. srpnja 2019. i 1. srpnja 2027.;

                                                Kočni uređaji:

                                                      —

                                                      Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) 2015/166 od 3. veljače 2015. (SL L 28, 4.2.2015., str. 3.);

                                                Gume:

                                                      —

                                                      Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) 2015/166 od 3. veljače 2015. (SL L 28, 4.2.2015., str. 3.);

                                                Uređaji za osvjetljivanje i svjetlosnu signalizaciju:

                                                      —

                                                      Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) 2015/166 od 3. veljače 2015. (SL L 28, 4.2.2015., str. 3.);

                                                Spremnici goriva:

                                                      —

                                                      Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) 2015/166 od 3. veljače 2015. (SL L 28, 4.2.2015., str. 3.);

                                                Retrovizori:

                                                      —

                                                      Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) 2015/166 od 3. veljače 2015. (SL L 28, 4.2.2015., str. 3.);

                                                Sigurnosni pojasevi – ugradnja:

                                                      —

                                                      Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) 2015/166 od 3. veljače 2015. (SL L 28, 4.2.2015., str. 3.);

                                                Sigurnosni pojasevi – sidrišta sigurnosnih pojaseva:

                                                      —

                                                      Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) 2015/166 od 3. veljače 2015. (SL L 28, 4.2.2015., str. 3.);

                                                Sjedala:

                                                      —

                                                      Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) 2015/166 od 3. veljače 2015. (SL L 28, 4.2.2015., str. 3.);

                                                Unutarnja konstrukcija (sprečavanje rizika širenja požara):

                                                      —

                                                      Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) 2015/166 od 3. veljače 2015. (SL L 28, 4.2.2015., str. 3.);

                                                Unutarnji raspored (izlazi za slučaj opasnosti, dostupnost, dimenzije sjedala, otpornost nosive konstrukcije itd.):

                                                      —

                                                      Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) 2015/166 od 3. veljače 2015. (SL L 28, 4.2.2015., str. 3.);

                                                Napredni sustavi za kočenje u slučaju nužde:

                                                      —

                                                      Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) 2015/166 od 3. veljače 2015. (SL L 28, 4.2.2015., str. 3.);

                                                      —

                                                      Uredba Komisije (EU) br. 347/2012 od 16. travnja 2012. o provedbi Uredbe (EZ) br. 661/2009 Europskog parlamenta i Vijeća s obzirom na zahtjeve za homologaciju tipa određenih kategorija motornih vozila u odnosu na napredni sustav za kočenje u slučaju opasnosti (SL L 109, 21.4.2012., str. 1.), kako je zadnje izmijenjena Uredbom Komisije (EU) 2015/562 od 8. travnja 2015. (SL L 93, 9.4.2015., str. 35.);

                                                Sustav za upozorenje kod nenamjernog napuštanja prometne trake:

                                                      —

                                                      Uredba (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (SL L 200, 31.7.2009., str. 1.), kako je zadnje izmijenjena Uredbom Komisije (EU) 2015/166 od 3. veljače 2015. (SL L 28, 4.2.2015., str. 3.);

                                                      —

                                                      Uredba Komisije (EU) br. 351/2012 od 23. travnja 2012. o provedbi Uredbe (EZ) br. 661/2009 Europskog parlamenta i Vijeća s obzirom na zahtjeve za homologaciju tipa za ugradbu sustava za upozorenje o napuštanju prometne trake u motorna vozila (SL L 110, 24.4.2012., str. 18.).”;

                                          ii.

                                          tablica se zamjenjuje sljedećom tablicom:

                                                      „Naslov

                                                      Pravilnik UN-ECE-a
                                                      (najnovija primjenjiva verzija)

                                                      Akt Unije

                                                      Emisije ispušnih plinova

                                                      49

                                                      Uredba (EZ) br. 715/2007, kako je zadnje izmijenjena Uredbom (EU) br. 459/2012.
                                                      Uredba (EZ) br. 595/2009, kako je zadnje izmijenjena Uredbom (EU) br. 133/2014.

                                                      Emisije buke

                                                      51

                                                      Direktiva 70/157/EEZ, kako je zadnje izmijenjena Direktivom Vijeća 2013/15/EU, koja se primjenjuje do 30. lipnja 2027. u skladu s člankom 14. Uredbe (EU) br. 540/2014;
                                                      Uredba (EU) br. 540/2014, koja se u skladu s člankom 15. te uredbe primjenjuje od 1. srpnja 2016., 1. srpnja 2019. i 1. srpnja 2027.

                                                      Kočni uređaji

                                                      13

                                                      Uredba (EZ) br. 661/2009, kako je zadnje izmijenjena Uredbom (EU) 2015/166.

                                                      Gume

                                                      54
                                                      117

                                                      Uredba (EZ) br. 661/2009, kako je zadnje izmijenjena Uredbom (EU) 2015/166.

                                                      Uređaji za osvjetljivanje i svjetlosnu signalizaciju

                                                      48

                                                      Uredba (EZ) br. 661/2009, kako je zadnje izmijenjena Uredbom (EU) 2015/166.

                                                      Spremnici za gorivo

                                                      34
                                                      58

                                                      Uredba (EZ) br. 661/2009, kako je zadnje izmijenjena Uredbom (EU) 2015/166.

                                                      Retrovizori

                                                      46

                                                      Uredba (EZ) br. 661/2009, kako je zadnje izmijenjena Uredbom (EU) 2015/166.

                                                      Sigurnosni pojasevi – ugradnja

                                                      16

                                                      Uredba (EZ) br. 661/2009, kako je zadnje izmijenjena Uredbom (EU) 2015/166.

                                                      Sigurnosni pojasevi – sidrišta

                                                      14

                                                      Uredba (EZ) br. 661/2009, kako je zadnje izmijenjena Uredbom (EU) 2015/166.

                                                      Sjedala

                                                      17

                                                      Uredba (EZ) br. 661/2009, kako je zadnje izmijenjena Uredbom (EU) 2015/166.

                                                      Unutarnja konstrukcija (sprečavanje rizika širenja požara)

                                                      118

                                                      Uredba (EZ) br. 661/2009, kako je zadnje izmijenjena Uredbom (EU) 2015/166.

                                                      Unutarnji raspored (izlazi za slučaj opasnosti, dostupnost, dimenzije sjedala, otpornost nosive konstrukcije itd.)

                                                      66
                                                      107

                                                      Uredba (EZ) br. 661/2009, kako je zadnje izmijenjena Uredbom (EU) 2015/166.

                                                      Napredni sustavi za kočenje u slučaju nužde

                                                      131

                                                      Uredba (EZ) br. 661/2009, kako je zadnje izmijenjena Uredbom (EU) 2015/166;
                                                      Uredba Komisije (EU) br. 347/2012, kako je zadnje izmijenjena Uredbom Komisije (EU) 2015/562.

                                                      Sustav za upozorenje kod nenamjernog napuštanja prometne trake

                                                      130

                                                      Uredba (EZ) br. 661/2009, kako je zadnje izmijenjena Uredbom (EU) 2015/166;
                                                      Uredba Komisije (EU) br. 351/2012.”.

                  4.

                  U Prilogu 3. Ugovoru, tekst u bilješci zamjenjuje se sljedećim:
                  „Albanija (AL), Austrija (A), Belgija (B), Bosna i Hercegovina (BIH), Bugarska (BG), Cipar (CY), Crna Gora (ME), Češka (CZ), Danska (DK), Estonija (EST), Finska (FIN), Francuska (F), Grčka (GR), Hrvatska (HR), Irska (IRL), Italija (I), Latvija (LV), Litva (LT), Luksemburg (L), Mađarska (H), bivša jugoslavenska republika Makedonija (MK), Malta (MT), Republika Moldova (MD), Nizozemska (NL), Njemačka (D), Poljska (PL), Portugal (P), Rumunjska (RO), Slovačka (SK), Slovenija (SLO), Španjolska (E), Švedska (S), Turska (TR), Ukrajina (UA), Ujedinjena Kraljevina (UK), potrebno dopuniti.”.

                  5.

                  U Prilogu 5. Ugovoru, tekst u bilješci zamjenjuje se sljedećim:
                  „Albanija (AL), Austrija (A), Belgija (B), Bosna i Hercegovina (BIH), Bugarska (BG), Cipar (CY), Crna Gora (ME), Češka (CZ), Danska (DK), Estonija (EST), Finska (FIN), Francuska (F), Grčka (GR), Hrvatska (HR), Irska (IRL), Italija (I), Latvija (LV), Litva (LT), Luksemburg (L), Mađarska (H), bivša jugoslavenska republika Makedonija (MK), Malta (MT), Republika Moldova (MD), Nizozemska (NL), Njemačka (D), Poljska (PL), Portugal (P), Rumunjska (RO), Slovačka (SK), Slovenija (SLO), Španjolska (E), Švedska (S), Turska (TR), Ukrajina (UA), Ujedinjena Kraljevina (UK), potrebno dopuniti.”.

                  6.

                  „Obrazac izjave koju trebaju podnijeti stranke Interbus ugovora u vezi s člankom 4. i Prilogom 1.” koji je priložen Ugovoru postaje dijelom novog Priloga 6. Ugovoru, koji nosi naziv „Obrasci izjava koje trebaju podnijeti ugovorne stranke Interbus ugovora”. Njegovi se uvjeti mijenjaju kako slijedi:

                              (a)

                              u stavku 1. briše se broj stavka, a uvodna rečenica zamjenjuje se sljedećim:
                              „Četiri uvjeta utvrđena u poglavlju I. Uredbe (EZ) br. 1071/2009 Europskog parlamenta i Vijeća od 21. listopada 2009. o uspostavljanju zajedničkih pravila koja se tiču uvjeta za obavljanje djelatnosti cestovnog prijevoznika te stavljanju izvan snage Direktive Vijeća 96/26/EZ (SL L 300, 14.11.2009., str. 51.).”;

                              (b)

                              stavak 2. briše se.

                  7.

                  Sljedeći obrazac izjave dodaje se novom Prilogu 6. Ugovoru:

                     „Obrazac izjave ugovornih stranaka Interbus ugovora u vezi s člankom 7. Uredbe (EU) br. 181/2011 Europskog parlamenta i Vijeća od 16. veljače 2011. o pravima putnika u autobusnom prijevozu i izmjeni Uredbe (EZ) br. 2006/2004 (SL L 55, 28.2.2011., str. 1.)

                  (koju treba podnijeti u roku od dva mjeseca nakon donošenja Odluke br. x/xxxx Zajedničkog odbora osnovanog Interbus ugovorom)
                  IZJAVA … (naziv ugovorne stranke)

                              1.

                              U vezi s člankom 7. Uredbe (EU) br. 181/2011, u postojećem nacionalnom zakonodavstvu podnositelja izjave utvrđene su sljedeće najveće granice odštete za smrt, uključujući opravdane pogrebne troškove, ili za osobnu povredu kao i za gubitak ili oštećenje prtljage radi nesreća koje se dogode pri upotrebi običnog ili putničkog autobusa, u iznosu ne nižem od:

                                          —

                                          EUR … (ili protuvrijednost u nacionalnoj valuti) za putnika;

                                          —

                                          EUR … (ili protuvrijednost u nacionalnoj valuti) za svaki komad prtljage.

                              2.

                              Predviđa li se važećim nacionalnim zakonodavstvom podnositelja izjave, u slučaju oštećenja invalidskih kolica, druge opreme za kretanje ili pomoćnih uređaja, iznos odštete koji je jednak trošku zamjene ili popravka izgubljene ili oštećene opreme?
                              DA ☐ NE ☐

                              3.

                              Predviđeno je da će podnositelj izjave financijske iznose utvrđene u članku 7. stavku 2. Uredbe (EU) br. 181/2011 kao i odštetu u slučaju oštećenja invalidskih kolica, druge opreme za kretanje ili pomoćnih uređaja prilagoditi zahtjevima Uredbe do … (datum, najkasnije tri godine od stupanja na snagu Odluke br. x/xxxx Zajedničkog odbora u skladu s Interbus ugovorom ili, ovisno o slučaju, najkasnije tri godine od datuma kada nova ugovorna stranka ratificira Interbus ugovor).”.

         (1)  Prilagodbom akata u obzir se uzimaju nove mjere koje je Europska unija donijela do 31. prosinca 2015.


title: Odluka Vijeća (ZVSP) 2018/1126 od 10. kolovoza 2018. o izmjeni Odluke 2013/184/ZVSP o mjerama ograničavanja protiv Mjanmara/Burme

text:
                  13.8.2018

                  HR

                  Službeni list Europske unije

                  L 204/53

         ODLUKA VIJEĆA (ZVSP) 2018/1126
         od 10. kolovoza 2018.
         o izmjeni Odluke 2013/184/ZVSP o mjerama ograničavanja protiv Mjanmara/Burme
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 22. travnja 2013. donijelo Odluku 2013/184/ZVSP (1) o mjerama ograničavanja protiv Mjanmara/Burme.

                     (2)

                     Vijeće je 25. lipnja 2018. donijelo Odluku (ZVSP) 2018/900 (2) kojom je sedam osoba dodano na popis fizičkih i pravnih osoba, subjekata i tijela koji podliježu mjerama ograničavanja iz Priloga Odluci 2013/184/ZVSP.

                     (3)

                     Zaprimljene su ažurirane informacije za više uvrštenja na popis.

                     (4)

                     Prilog Odluci 2013/184/ZVSP trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            Prilog Odluci 2013/184/ZVSP mijenja se kako je navedeno u Prilogu ovoj Odluci.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 10. kolovoza 2018.

                  Za Vijeće

                  Predsjednik

               G. BLÜMEL

            (1)  Odluka Vijeća 2013/184/ZVSP od 22. travnja 2013. o mjerama ograničavanja protiv Mjanmara/Burme i o stavljanju izvan snage Odluke 2010/232/ZVSP (SL L 111, 23.4.2013., str. 75.).

            (2)  Odluka Vijeća (ZVSP) 2018/900 od 25. lipnja 2018. o izmjeni Odluke 2013/184/ZVSP o mjerama ograničavanja protiv Mjanmara/Burme (SL L 160 I, 25.6.2018., str. 9.).

            PRILOG
            Unosi 1., 3., 4. i 5. s popisa osoba i subjekata iz Priloga Odluci 2013/184/ZVSP zamjenjuju se sljedećim unosima:

                           Ime

                           Identifikacijski podaci

                           Obrazloženje

                           Datum uvrštenja na popis

                           „1.

                           Aung Kyaw Zaw

                           Datum rođenja: 20. kolovoza 1961.
                           Putovnica br.: DM000826
                           Datum izdavanja: 22. studenoga 2011.
                           Datum isteka valjanosti: 21. studenoga 2021.
                           Vojni identifikacijski broj: BC 17444

                           General pukovnik Aung Kyaw Zaw bio je zapovjednik Ureda za posebne operacije br. 3 oružanih snaga Mjanmara (Tatmadaw) od kolovoza 2015. do kraja 2017. Ured za posebne operacije br. 3 u tom je kontekstu nadzirao zapadno zapovjedništvo te je general pukovnik Aung Kyaw Zaw odgovoran za zločine i teška kršenja ljudskih prava koje je zapadno zapovjedništvo počinilo protiv pripadnika zajednice Rohingya u državi Rakhine tijekom tog razdoblja. Oni uključuju nezakonita ubojstva, seksualno nasilje i sustavno spaljivanje kuća i zgrada zajednice Rohingya.

                           25.6.2018.

                           3.

                           Than Oo

                           Datum rođenja: 12. listopada 1973.
                           Vojni identifikacijski broj: BC 25723

                           Brigadni general Than Oo zapovjednik je 99. divizije lakog pješaštva oružanih snaga Mjanmara (Tatmadaw). U tom kontekstu odgovoran je za zločine i teška kršenja ljudskih prava koje je 99. divizija lakog pješaštva počinila protiv pripadnika zajednice Rohingya u državi Rakhine u drugoj polovici 2017. Oni uključuju nezakonita ubojstva, seksualno nasilje i sustavno spaljivanje kuća i zgrada zajednice Rohingya.

                           25.6.2018.

                           4.

                           Aung Aung

                           Vojni identifikacijski broj: BC 23750

                           Brigadni general Aung Aung zapovjednik je 33. divizije lakog pješaštva oružanih snaga Mjanmara (Tatmadaw). U tom kontekstu odgovoran je za zločine i teška kršenja ljudskih prava koje je 33. divizija lakog pješaštva počinila protiv pripadnika zajednice Rohingya u državi Rakhine u drugoj polovici 2017. Oni uključuju nezakonita ubojstva, seksualno nasilje i sustavno spaljivanje kuća i zgrada zajednice Rohingya.

                           25.6.2018.

                           5.

                           Khin Maung Soe

                           Brigadni general Khin Maung Soe zapovjednik je 15. zapovjedništva vojne operacije, ponekad poznatog i kao 15. divizija lakog pješaštva, oružanih snaga Mjanmara (Tatmadaw), pod kojom je pješački bataljun br. 564. U tom kontekstu odgovoran je za zločine i teška kršenja ljudskih prava koje je 15. zapovjedništvo vojne operacije, a posebno pješački bataljun br. 564, počinilo protiv pripadnika zajednice Rohingya u državi Rakhine u drugoj polovici 2017. Oni uključuju nezakonita ubojstva, seksualno nasilje i sustavno spaljivanje kuća i zgrada zajednice Rohingya.

                           25.6.2018.”


               20.9.2018

               HR

               Službeni list Europske unije

               C 337/154

      P8_TA(2017)0317
      Zahtjev za ukidanje imuniteta Marie-Christine Boutonnet
      Odluka Europskog parlamenta od 12. rujna 2017. o zahtjevu za ukidanje imuniteta Marie-Christine Boutonnet (2017/2063(IMM))
      (2018/C 337/21)

         Europski parlament,

                  —

                  uzimajući u obzir zahtjev za ukidanje imuniteta Marie-Christine Boutonnet koji je 14. travnja 2017. proslijedilo Ministarstvo pravosuđa Francuske republike na osnovi zahtjeva koji je glavni državni odvjetnik uputio Žalbenom sudu u Parizu, koji je objavljen na plenarnoj sjednici 26. travnja 2017., u vezi s predmetom koji je u tijeku pred istražnim sudcima Regionalnog suda u Parizu („pôle financier”), a koji se odnosi na sudsku istragu zbog, inter alia, zlouporabe povjerenja u vezi s financijskim sredstvima koje je primila preko ugovora imenovanog parlamentarnog asistenta,

                  —

                  nakon saslušanja Jean-Françoisa Jalkha, koji mijenja Marie-Christine Boutonnet, u skladu s člankom 9. stavkom 6. Poslovnika,

                  —

                  uzimajući u obzir članak 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

                  —

                  uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

                  —

                  uzimajući u obzir članak 26. Ustava Francuske Republike,

                  —

                  uzimajući u obzir članak 5. stavak 2., članak 6. stavak 1. i članak 9. Poslovnika,

                  —

                  uzimajući u obzir izvješće Odbora za pravna pitanja (A8-0259/2017),

                  Α.

                  budući da su istražni sudci Regionalnog suda u Parizu zatražili ukidanje zastupničkog imuniteta zastupnici Marie-Christine Boutonnet kako bi je saslušali u vezi s kaznenim djelom za koje se sumnjiči;

                  Β.

                  budući da, u skladu s člankom 9. Protokola br. 7 o povlasticama i imunitetima Europske unije, zastupnici u Europskom parlamentu na nacionalnom teritoriju svoje države imaju isti imunitet koji se priznaje zastupnicima u nacionalnom parlamentu te države;

                  C.

                  budući da se u članku 26. francuskog Ustava navodi da „bez odobrenja predsjedništva doma Parlamenta čiji je član, nijedan zastupnik Parlamenta ne smije biti uhićen zbog kaznenog djela ili prekršaja, niti mu smije biti određena mjera lišavanja ili ograničavanja slobode; to odobrenje nije potrebno u slučaju kada je zastupnik zatečen u počinjenju teškog kaznenog djela ili drugog oblika kaznenog djela ili ako je pravomoćno osuđen”;

                  D.

                  budući da istražni sudci smatraju da istraga provedena tijekom preliminarnog postupka i sudska istraga upućuju na to da bi početne sumnje Europskog parlamenta u vezi s nekolicinom parlamentarnih asistenata zastupnika u Europskom parlamentu pridruženih stranci Nacionalna fronta (fr. Front National) mogle biti opravdane;

                  E.

                  budući da se pokazalo, naročito, da je u planu radnih mjesta Nacionalne fronte objavljenom u veljači 2015. navedeno 15 zastupnika u Europskom parlamentu, 21 lokalni parlamentarni asistent i 5 akreditiranih parlamentarnih asistenata; budući da je određeni broj parlamentarnih asistenata izjavio da je njihovo mjesto rada u sjedištu stranke Nacionalna fronta u Nanterreu, a u nekim se slučajevima navodi da su ondje zaposleni na puno radno vrijeme; budući da su u većini ugovora o radu parlamentarnih asistenata opisane jednake, opće zadaće, bez ikakvih detalja;

                  F.

                  budući da su tijekom istraga otkrivene tri situacije koje su ukazivale na to da je mala vjerojatnost da su dotični asistenti zaista obavljali dužnosti povezane s Europskim parlamentom:

                              —

                              ugovori o radu asistenata u Europskom parlamentu bili su sklopljeni između dvaju ugovora o radu za Nacionalnu frontu,

                              —

                              ugovori o radu za Europski parlament asistenata u Europskom parlamentu i ugovori o radu za Nacionalnu frontu tekli su istovremeno,

                              —

                              ugovori o radu za Nacionalnu frontu sklopljeni su i počeli su teći neposredno nakon razdoblja obuhvaćenih ugovorima o radu asistenata u Europskom parlamentu;

                  G.

                  budući da je tijekom pretrage sjedišta Nacionalne fronte u veljači 2016. u uredu rizničara Nacionalne fronte zaplijenjen niz dokumenata koji svjedoče o želji te stranke da ostvari „uštede” zahvaljujući tomu što Europski parlament pokriva troškove za zaposlenike te stranke koji rade u svojstvu parlamentarnih asistenata;

                  H.

                  budući da istražni suci smatraju da je nužno saslušati objašnjenja Marie-Christine Boutonnet u vezi s financijskim sredstvima primljenim preko ugovora određenog imenovanog parlamentarnog asistenta; budući da je taj asistent 6. ožujka 2017. optužen za prikrivanje zlouporabe povjerenja u razdoblju između rujna 2014. i veljače 2015.; budući da se dotični asistent tijekom ispitivanja od strane dvaju istražnih sudaca pozvao na pravo na obranu šutnjom;

                  I.

                  budući da se Marie-Christine Boutonnet nije odazvala na pozive istražitelja i istražnih sudaca koji su joj upućeni kako bi se utvrdilo treba li biti optužena za zlouporabu povjerenja u razdoblju između rujna 2014. i veljače 2015.;

                  J.

                  budući da se čini da je Marie-Christine Boutonnet u međuvremenu bila saslušana pred istražnim sudcima u Parizu;

                  K.

                  budući da je bez obzira na to primjereno ukinuti imunitet dotičnoj zastupnici jer samo Parlament ima pravo na ukidanje imuniteta zastupniku;

                  L.

                  budući da je utemeljenost zahtjeva za ukidanje imuniteta očigledna i da nema dokaza koji upućuju na fumus persecutionis, osobito s obzirom na činjenicu da su u tijeku postupci na temelju sličnih optužbi protiv zastupnika drugih klubova zastupnika i drugih nacionalnosti;

                  1.

                  odlučuje ukinuti imunitet Marie-Christine Boutonnet;

                  2.

                  nalaže svojem predsjedniku da odmah proslijedi ovu Odluku i izvješće nadležnog odbora nadležnom tijelu Francuske republike i Marie-Christine Boutonnet.

         (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C 200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23.


               20.9.2018

               HR

               Službeni list Europske unije

               C 337/157

      P8_TA(2017)0318
      Imenovanje Simona Busuttila za člana odbora osnovanog u skladu s člankom 255. UFEU-a
      Odluka Europskog parlamenta od 12. rujna 2017. kojom se predlaže imenovanje Simona Busuttila za člana odbora osnovanog u skladu s člankom 255. Ugovora o funkcioniranju Europske unije (2017/2132(INS))
      (2018/C 337/22)

         Europski parlament,

                  —

                  uzimajući u obzir drugi stavak članka 255. Ugovora o funkcioniranju Europske unije (UFEU),

                  —

                  uzimajući u obzir članak 120. Poslovnika,

                  —

                  uzimajući u obzir prijedlog Odbora za pravna pitanja (B8-0503/2017),

                  A.

                  budući da Simon Busuttil ispunjava uvjete utvrđene drugim stavkom članka 255. UFEU-a;

                  1.

                  predlaže da se Simon Busuttil imenuje za člana odbora;

                  2.

                  nalaže svojem predsjedniku da ovu Odluku proslijedi predsjedniku Suda Europske unije.